উত্তরাধিকার নিয়ে বড় ঘোষণা মাদ্রাজ হাইকোর্টের

নয়া দিল্লি: প্রতিবেশী, আত্মীয় ও পারিবারিক পরিচিতজন সহ আবেদনকারীর হলফনামার ভিত্তিতে আবেদনকারীকে উত্তরাধিকারী শংসাপত্র দেওয়া যায়। রায় মাদ্রাজ হাইকোর্টের (Madras Highcourt)।

কে সঠিক উত্তরাধিকারী, তা নির্ধারণ করায় সমস্যা দেখা দিলে কর্তৃপক্ষ আবেদনকারীর হলফনামা সহ আরও পাঁচটি হলফনামা জমা নেবেন। মূলত, আবেদনকারীর পারিবারিক পরিচিতজন- যেমন আত্মীয়, প্রতিবেশী ইত্যাদির। যেখানে প্রতিদ্বন্দ্বী কোন আবেদন নেই, অথচ প্রতিটি দাবি পর্যালোচনা করা কঠিন হচ্ছে, সেখানে সবচেয়ে ভালো সিদ্ধান্ত নেবার উপায় এটাই। অভিমত বিচারপতি ভারত চক্রবর্তীর।

আরও পড়ুন: রঙিন চমক গুগল সার্চে

সংশ্লিষ্ট মামলায় আবেদনকারীর উত্তরাধিকারী হওয়ার আবেদন খারিজ হয় তহশিলদারের কাছে। ডেথ সার্টিফিকেট থাকলেও কোন আইনসম্মত উত্তরাধিকারীত্বের সার্টিফিকেট অমিল ছিল। এই প্রেক্ষাপটে বিচারপতির অভিমত, মৃত্যু যেখানে হয়েছে এবং উত্তরাধিকারীত্বের আবেদন জমা পড়েছে, সেখানে কর্তৃপক্ষকে এই বিকল্প পথে এগোতে হবে।

তহসিলদারের আবেদন খারিজ করে আবেদনকারীকে ফের ওই তহশিলদারের কাছেই হলফনামা সহ হাজিরা দেওয়ার নির্দেশ। প্রয়োজনে রেভিনিউ ইন্সপেক্টরকে দিয়ে তদন্ত সাপেক্ষে বারো সপ্তাহের মধ্যে সিদ্ধান্ত নেওয়ার নির্দেশ।